નેશનલ સ્કૂલ ઓફ ડ્રામા સોસાયટીના એક્ટિંગ ચેરમેન ડો.અર્જુન દેવ ચારણે કહ્યું હતું,“કલા એ કમ્યુનિકેશનનું સૌથી પ્રાચીન સ્વરુપ છે અને કળાની પ્રશંસા કરનારા પ્રેક્ષકો સામે જ્યારે પ્રસ્તુતી કરવાની હોય પછી ભલે દુનિયાના કોઈપણ ખૂણે તે પ્રસ્તુતી કરવાની હોય તો પણ તે કલાકાર માટે અત્યંત આનંદપૂર્ણ ક્ષણ હોય છે. આ રીતે થિયેટર વિવિધ સંસ્કૃતિઓને અને પરંપરાઓને એક છત્ર નીચે એકત્ર કરે છે. અમને અત્યંત ગૌરવ છે કે અમે ભારતમાં વિશ્વના સૌથી વિશાળ થિયેટર ફેસ્ટિવલને લાવી રહ્યા છીએ. આ ૫૧ દિવસના ૮મા થિયેટર ઓલિમ્પિક્સની રાષ્ટ્રીય ઉજવણીના સમયમાં અમારો પ્રયાસ થિયેટરના માધ્યમથી દેશોના સીમાડાઓ વચ્ચે કડીરૂપ બનવાનો રહેશે અને એક ગ્લોબલ વિલેજ સર્જવાનો રહેશે.”